CELEX: 62009TJ0464
Language: lv
Date: 2011-05-12 00:00:00
Title: Vispārējās tiesas spriedums (astotā palāta) 2011. gada 12.maijā. # Eiropas Komisija pret New Acoustic Music Association un Anna Hildur Hildibrandsdottir. # Šķīrējklauzula - Līgums par finanšu atbalstu, kas noslēgts pamatprogrammas "Kultūra 2000" ietvaros - Pasākuma "European Music Roadwork" īstenošana - Līguma neizpilde - Avansa summas daļēja atmaksa - Prasības daļēja nepieņemamība - Aizmuguriska lietas izskatīšana - Juridiskā palīdzība. # Lieta T-464/09.

Vispārējās tiesas (astotā palāta) 2011. gada 12. maija spriedums – Komisija/New Acoustic Music Association un Hildibrandsdottir
      (lieta T‑464/09)
      Šķīrējklauzula – Līgums par finanšu atbalstu, kas noslēgts pamatprogrammas “Kultūra 2000” ietvaros – Pasākuma “European Music Roadwork” īstenošana – Līguma neizpilde – Avansa summas daļēja atmaksa – Prasības daļēja nepieņemamība – Aizmuguriska lietas izskatīšana – Juridiskā palīdzība
      1.                     Tiesvedība – Vēršanās Vispārējā tiesā saskaņā ar šķīrējklauzulu – Līgums starp Komisiju un saskaņā ar Anglijas un Velsas tiesībām
            dibinātu partnerību, kas nav juridiska persona – Komisijas prasība pret partnerību kā tādu – Prasības nepieņemamība (EKL 238. pants)
            (sal. ar 50.–53. punktu)
      2.                     Tiesvedība – Vēršanās Vispārējā tiesā saskaņā ar šķīrējklauzulu – Līgums starp Komisiju un partnerību par projekta īstenošanu
            pamatprogrammas “Kultūra 2000” ietvaros – Līguma saistību neievērošana – Nederīgu rēķinu iesniegšana – Pārmaksātās summas
            atmaksāšana kopā ar nokavējuma procentiem (EKL 238. pants) (sal. ar 58.–71. punktu)
      Priekšmets
      
         Komisijas prasība, pamatojoties uz šķīrējklauzulu EKL 238. panta izpratnē, ar mērķi panākt, lai 
               New Acoustic Music Association
                un 
               A. H. Hildibrandsdottir
                piespriestu atmaksāt daļu no avansa maksājuma, kā arī samaksāt nokavējuma procentus, izpildot līgumu Nr. 2003‑1895/001‑001,
                  lai īstenotu pasākumu “CLT2003/A1/GB‑317 – European Music Roadwork” pamatprogrammas “Kultūra 2000” ietvaros, kas izveidota
                  ar Eiropas Parlamenta un Padomes 2000. gada 14. februāra Lēmumu Nr. 508/2000/EK (OV L 63, 1. lpp.)
               
            Rezolutīvā daļa:
      
         
                  1)
               
               
                  
               
               
                  	atzīt prasību par nepieņemamu daļā, kurā tā ir celta pret New Acoustic Music Association;
               
            
         
                  2)
               
               
                  
               
               
                  	A. H. Hildibrandsdottir atlīdzina Eiropas Komisijai kā New Acoustic Music Association partnerības dalībniecei summu EUR 31 136,23
                     apmērā kopā ar nokavējuma procentiem ar likmi 7,70 % gadā, sākot no 2008. gada jūlija līdz parāda pilnīgai samaksai;
                  
               
            
         
                  3)
               
               
                  
               
               
                  	A. H. Hildibrandsdottir atlīdzina tiesāšanās izdevumus;
               
            
         
                  4)
               
               
                  
               
               
                  	A. H. Hildibrandsdottir juridiskās palīdzības lūgumu noraidīt.